HENG วิ่ง 4 วันราคาพุ่ง 11% ลุ้นกำไรปี 65 โตแกร่ง รับสินเชื่อขยายตัว
HENG วิ่ง 4 วันราคาพุ่ง 11% ราคาแตะ 4.78 บ. ด้วยมูลค่าซื้อขาย 114.04 ลบ. ลุ้นกำไรปี 65 โตแกร่ง รับสินเชื่อขยายตัว แนะซื้อเป้า 5.70 บ.
HENG วิ่ง 4 วันราคาพุ่ง 11% ราคาแตะ 4.78 บ. ลุ้นกำไรปี 65 โตแกร่ง รับสินเชื่อขยายตัว
2 ก.พ. 2565

ผู้สื่อข่าวรายงานว่า ราคาหุ้น บริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ล่าสุด ณ เวลา 10:47 น. อยู่ที่ 4.78 บาท บวก 0.18 บาท หรือ 3.91% สูงสุดที่ 4.82 บาท ต่ำสุดที่ 4.62 บาท ด้วยมูลค่าซื้อขาย 114.04 ล้านบาท

ทั้งนี้ราคาหุ้น HENG ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 4.30 บาท เมื่อวันที่ 27 ม.ค.2565 คิดเป็นการปรับตัวขึ้น 11.16%
ด้านบล.กสิกรไทย ระบุในบทวิเคราะห์ (31 ม.ค. 2565) ว่า บริษัทฯ ตั้งเป้าสินเชื่อเติบโต 28-30% ในปีนี้ โดยทางฝ่ายวิจัยคาดหวังการเติบโตกำไรที่แข็งแกร่งทั้งปีสูงถึง 71% จากงวดเดียวกันของปีก่อน คาดได้ Sentiment หนุนระยะสั้น จากการฟื้นตัวตามหุ้นกลุ่ม Growth ต่างประเทศ แนะนำราคาเป้าหมาย 5.70 บาท